ᱮᱢᱤ ᱢᱟᱜᱮᱨᱟ

ᱮᱢᱤ ᱢᱟᱜᱮᱨᱟ (ᱢᱟᱨᱮ ᱟᱢᱨᱤᱛ ᱢᱟᱜᱮᱨᱟ) ᱢᱤᱫ ᱵᱨᱤᱴᱤᱥ ᱢᱚᱰᱮᱞ ᱟᱨ ᱮᱠᱴᱨᱮᱥ ᱠᱟᱱᱟᱭ, ᱦᱤᱱᱫᱤ, ᱤᱝᱞᱤᱥ ᱟᱨ ᱯᱟᱱᱡᱟᱵᱤ ᱯᱷᱤᱞᱢ ᱨᱮ ᱠᱟᱹᱢᱤᱭᱟᱭ᱾ ᱒᱐᱑᱕ ᱠᱷᱚᱱ ᱒᱐᱑᱗ ᱫᱷᱟᱹᱵᱤᱡ, ᱩᱱᱤ ᱫᱚ ᱵᱨᱤᱴᱤᱥ ᱥᱳᱯ ᱚᱯᱮᱨᱟ ᱦᱳᱞᱤᱭᱳᱠᱥ ᱨᱮ ᱱᱤᱛᱟ ᱠᱟᱣᱩᱨ ᱞᱮᱠᱟᱛᱮ ᱧᱮᱞ ᱞᱮᱱᱟ᱾

ᱠᱮᱨᱤᱭᱟᱨ
ᱢᱟᱜᱮᱨᱟ ᱫᱚ ᱠᱟᱱᱭᱮ ᱣᱮᱥᱴ ᱟᱨ ᱜᱚᱱᱥ ᱮᱱ' ᱨᱳᱡᱮᱥ ᱞᱮᱠᱟᱱ ᱞᱟᱹᱜᱤᱫ ᱮᱱᱮᱡᱤᱭᱟᱹ ᱞᱮᱠᱟᱛᱮ ᱟᱡᱟᱜ ᱠᱮᱨᱤᱭᱟᱨ ᱮ ᱮᱛᱚᱦᱚᱵ ᱞᱮᱫᱟ᱾ ᱩᱱᱤ ᱫᱚ ᱢᱩᱢᱵᱟᱭ ᱨᱮ ᱢᱤᱫ ᱵᱚᱞᱤᱣᱩᱰ ᱯᱷᱤᱞᱢ ᱨᱮᱱᱟᱜ ᱥᱮᱴ ᱨᱮ ᱵᱮᱠᱜᱽᱨᱟᱣᱩᱸᱰ ᱮᱱᱮᱡᱤᱭᱟᱹ ᱞᱮᱠᱟᱛᱮ ᱠᱟᱹᱢᱤ ᱮᱫ ᱛᱟᱦᱮᱸᱱ, ᱩᱱ ᱡᱚᱠᱷᱚᱡ ᱩᱱᱤ ᱫᱚ ᱢᱤᱫ ᱢᱚᱰᱮᱞᱤᱝ ᱮᱡᱮᱱᱥᱤ ᱦᱚᱛᱮᱛᱮ ᱥᱠᱟᱣᱩᱴ ᱞᱮᱫᱮᱭᱟ ᱡᱟᱦᱟᱸ ᱫᱚ ᱞᱚᱠᱢᱮ ᱥᱟᱶ ᱢᱚᱬᱮ ᱥᱮᱨᱢᱟ ᱨᱮᱭᱟᱜ ᱠᱚᱱᱴᱨᱟᱠᱴ ᱨᱮ ᱟᱹᱜᱩ ᱞᱮᱫᱮᱭᱟ, ᱵᱷᱟᱨᱚᱛ ᱨᱮᱭᱟᱜ ᱡᱚᱛᱚ ᱠᱷᱚᱱ ᱪᱮᱛᱟᱱ ᱴᱳᱯ ᱮᱱᱰ ᱠᱳᱥᱢᱮᱴᱤᱠ ᱠᱚᱢᱯᱟᱱᱤ ᱞᱮᱠᱟᱛᱮ ᱱᱚᱣᱟ ᱨᱮᱱᱟᱜ ᱵᱨᱟᱸᱰ ᱟᱢᱵᱟᱥᱮᱰᱟᱨ ᱠᱟᱱᱟᱭ᱾ ᱩᱱᱤ ᱫᱚ ᱰᱤᱥᱮᱢᱵᱚᱨ ᱒᱐᱑᱒ ᱨᱮ ᱣᱟᱱ ᱯᱟᱣᱩᱸᱰ ᱯᱷᱤᱥ ᱢᱮᱱ ᱦᱚᱛᱮᱛᱮ £᱑ ᱯᱷᱤᱥ ᱥᱮᱨᱮᱧ ᱞᱟᱹᱜᱤᱫ ᱦᱚᱸ ᱵᱮᱠᱤᱝ ᱮᱱᱮᱡᱤᱭᱟᱹ ᱞᱮᱠᱟᱛᱮ ᱯᱷᱤᱪᱟᱨ ᱞᱮᱱᱟ᱾ ᱱᱚᱣᱟ ᱫᱚ ᱢᱚᱰᱮᱞᱤᱝ ᱨᱮ ᱟᱡᱟᱜ ᱠᱮᱨᱤᱭᱟᱨ ᱮ ᱞᱚᱸᱪ ᱠᱮᱫᱟ ᱪᱮᱫᱟᱜ ᱥᱮ ᱩᱱᱤ ᱫᱚ ᱥᱚᱛᱭᱟ ᱯᱳᱞ, ᱢᱤᱥ ᱥᱤᱠᱥᱴᱤ, ᱞ'ᱚᱨᱤᱭᱟᱞ, ᱥᱠᱮᱪᱟᱨᱥ, ᱱᱳᱠᱤᱭᱟ ᱟᱨ ᱳᱞᱮ ᱞᱮᱠᱟᱱ ᱢᱟᱱᱟᱣ ᱵᱟᱛᱟᱣ ᱵᱨᱟᱸᱰ ᱥᱟᱶ ᱮᱥᱟᱭᱤᱱᱢᱮᱱᱴ ᱠᱚ ᱠᱚᱨᱟᱣ ᱞᱮᱫᱟ ᱮᱞᱤᱥᱚᱱ ᱠᱟᱱᱩᱜᱳ ᱟᱨ ᱱᱤᱛᱟ ᱞᱩᱞᱟ ᱞᱮᱠᱟᱱ ᱰᱤᱡᱟᱭᱱᱟᱨ ᱥᱟᱶ ᱯᱷᱮᱥᱚᱱ ᱥᱳ ᱨᱮ ᱥᱮᱞᱮᱫ ᱥᱟᱶᱛᱮ᱾ ᱒᱐᱑᱔ ᱨᱮ, ᱩᱱᱤ ᱫᱚ ᱢᱮᱰ ᱟᱵᱟᱣᱩᱴ ᱰᱟᱱᱥ ᱨᱮ ᱧᱮᱞ ᱞᱮᱱᱟ᱾ ᱩᱱᱤ ᱫᱚ ᱯᱷᱤᱞᱢ ᱞᱟᱹᱜᱤᱫ ᱞᱤᱰ ᱵᱷᱳᱠᱟᱞ ᱦᱚᱸᱭ ᱠᱚᱨᱟᱣ ᱞᱮᱫᱟ᱾ ᱥᱮᱨᱮᱧ ᱥᱤᱠᱟᱹᱨᱤᱭᱟᱹ ᱟᱢᱨᱤᱱᱫᱟᱨ ᱜᱤᱞ ᱥᱟᱶ ᱢᱤᱫ ᱯᱟᱱᱡᱟᱵᱤ ᱯᱷᱤᱞᱢ ᱜᱳᱨᱮᱭᱟᱱ ᱱᱩ ᱰᱟᱯᱷᱟ ᱠᱟᱨᱳ ᱫᱚ ᱟᱹᱰᱤ ᱞᱚᱜᱚᱱ ᱛᱟᱭᱚᱢ ᱦᱮᱡ ᱮᱱᱟ᱾

ᱮᱯᱨᱤᱞ ᱒᱐᱑᱕ ᱨᱮ, ᱩᱱᱤ ᱨᱮᱭᱟᱜ ᱯᱷᱤᱪᱟᱨ ᱟᱠᱟᱫ ᱢᱤᱫ ᱵᱨᱤᱴᱤᱥ-ᱮᱥᱤᱭᱟᱱ ᱯᱷᱤᱞᱢ, ᱟᱢᱟᱨ ᱟᱠᱵᱟᱨ ᱮᱸᱰ ᱴᱳᱱᱤ, ᱫᱚ ᱭᱩᱱᱟᱭᱴᱮᱰ ᱠᱤᱝᱰᱟᱢ ᱨᱮ ᱨᱤᱞᱤᱡ ᱦᱩᱭ ᱞᱮᱱᱟ᱾ ᱛᱟᱭᱚᱢ ᱛᱮ ᱩᱱᱤ ᱫᱚ ᱒᱐᱑᱕ ᱯᱷᱤᱞᱢ ᱮᱸᱜᱽᱨᱤ ᱤᱱᱰᱤᱭᱟᱱ ᱜᱳᱰᱮᱥᱮᱥ ᱨᱮ ᱥᱟᱱᱫᱷᱭᱟ ᱢᱨᱤᱫᱩᱞ, ᱛᱟᱱᱱᱤᱥᱴᱷᱟ ᱪᱟᱴᱟᱨᱡᱤ, ᱥᱟᱨᱟᱦ-ᱡᱮᱱ ᱰᱤᱭᱟᱥ ᱟᱨ ᱟᱱᱩᱥᱠᱟ ᱢᱟᱱᱪᱟᱱᱰᱟ ᱥᱟᱶ ᱮᱠᱥᱚᱱ ᱞᱮᱫᱟ, ᱢᱤᱫ ᱯᱷᱤᱞᱢ ᱡᱟᱦᱟᱸ ᱫᱚ ᱢᱩᱬ ᱦᱤᱱᱫᱤ ᱥᱤᱱᱮᱢᱟ ᱨᱮ ᱯᱟᱱ ᱱᱟᱞᱤᱱ ᱟᱜ ᱰᱮᱵᱭᱩᱴ ᱪᱤᱱᱦᱟᱹᱣ ᱠᱮᱫᱟ᱾ ᱚᱠᱴᱚᱵᱚᱨ ᱒᱐᱑᱕ ᱨᱮ, ᱢᱟᱜᱮᱨᱟ ᱫᱚ ᱪᱮᱱᱮᱞ ᱔ ᱥᱳᱯ ᱚᱯᱮᱨᱟ ᱦᱳᱞᱤᱭᱳᱠᱥ ᱨᱮᱱᱟᱜ ᱠᱟᱥᱴ ᱨᱮ ᱱᱤᱛᱟ ᱠᱟᱣᱩᱨ ᱞᱮᱠᱟᱛᱮ ᱥᱮᱞᱮᱫ ᱮᱱᱟ᱾ ᱩᱱᱤ ᱫᱚ ᱱᱚᱵᱷᱮᱢᱵᱚᱨ ᱒᱐᱑᱗ ᱨᱮ ᱥᱤᱨᱤᱭᱟᱞ ᱮ ᱪᱟᱞᱟᱣ ᱠᱮᱫᱟ ᱟᱡ ᱠᱮᱨᱟᱠᱴᱟᱨ ᱜᱚᱡ ᱚᱪᱚᱜ ᱛᱟᱭᱚᱢ᱾ ᱟᱡ ᱜᱚᱡ ᱨᱮᱱᱟᱜ ᱥᱤᱱ ᱫᱚ ᱒᱐᱑᱘ ᱤᱱᱥᱟᱭᱤᱰ ᱥᱳᱯ ᱟᱣᱟᱨᱰᱥ ᱨᱮ ᱵᱮᱥᱴ ᱥᱳᱣ-ᱥᱴᱳᱯᱟᱨ ᱞᱟᱹᱜᱤᱫ ᱱᱳᱢᱤᱱᱮᱴ ᱦᱩᱭ ᱞᱮᱱᱟ᱾

ᱱᱤᱡᱮᱨᱟᱜ ᱡᱤᱭᱚᱱ
᱓᱑ ᱢᱟᱨᱪ ᱒᱐᱒᱑ ᱨᱮ, ᱩᱱᱤ ᱫᱚ ᱤᱱᱥᱴᱟᱜᱽᱨᱟᱢ ᱨᱮ ᱢᱤᱫ ᱯᱳᱥᱴ ᱮ ᱟᱯᱞᱳᱰ ᱠᱮᱫᱟ ᱢᱮᱱᱛᱮ ᱩᱱᱤ ᱫᱚ ᱟᱡ ᱯᱩᱭᱞᱩ ᱧᱩᱛᱩᱢ ᱟᱢᱨᱤᱛ ᱠᱷᱚᱱ ᱮᱢᱤ ᱛᱮ ᱞᱤᱜᱟᱞ ᱞᱮᱠᱟᱛᱮ ᱵᱚᱫᱚᱞ ᱠᱮᱫᱟ᱾ ᱩᱱᱤ ᱫᱚ ᱞᱟᱹᱭ ᱠᱮᱫᱟ ᱮᱢᱤ ᱫᱚ ᱟᱡ ᱞᱟᱹᱜᱤᱫ ᱡᱤᱭᱚᱱ ᱵᱷᱩᱨ ᱱᱩᱛᱩᱢ ᱛᱟᱦᱮᱸ ᱠᱟᱱᱟ, ᱟᱨ ᱩᱱᱤ ᱫᱚ ᱟᱡᱟᱜ ᱢᱮᱥᱟᱞ ᱦᱮᱨᱤᱴᱮᱡᱽ- ᱵᱷᱟᱨᱚᱛᱤᱭᱚ ᱟᱨ ᱣᱟᱭᱤᱴ ᱨᱮ ᱵᱟᱨᱟᱵᱟᱹᱨᱤ ᱞᱮᱠᱟ ᱜᱚᱨᱚᱵ ᱟᱭᱠᱟᱣ ᱮᱫᱟ᱾ ᱟᱡᱟᱜ ᱧᱩᱛᱩᱢ ᱵᱚᱫᱚᱞ ᱫᱚ ᱡᱟᱦᱟᱸᱱᱟᱜ ᱠᱚᱞᱪᱟᱨ ᱪᱮᱛᱟᱱ ᱨᱮ ᱯᱟᱹᱪᱷᱞᱟᱹ ᱨᱩᱣᱟᱹᱲ ᱫᱚ ᱵᱟᱝ ᱠᱟᱱᱟ, ᱪᱮᱫᱟᱜ ᱥᱮ ᱩᱱᱤ ᱫᱚ ᱯᱳᱥᱴ ᱨᱮ ᱦᱚᱸᱭ ᱞᱟᱹᱭ ᱠᱮᱫᱟ ᱡᱮ ᱩᱱᱤ ᱫᱚ ᱟᱡ ᱮᱸᱜᱟᱛ ᱨᱮᱱᱟᱜ ᱵᱷᱟᱨᱚᱛᱤᱭᱚ ᱥᱟᱨᱱᱮᱢ ᱢᱟᱜᱮᱨᱟ ᱮ ᱫᱚᱦᱚ ᱠᱟᱜ ᱠᱟᱱᱟ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ